**פינת חדשות טובות - משבר האקלים (שעה)**

מטרות-  
1. החניך ילמד על משמעות משבר האקלים.  
2. החניך יבין מה יכול לעשות בסביבתו.  
3. החניך ייצור בבית הנוער שיח על משבר האקלים.

מהלך-

1. סבב מה נשמע? (10 דקות)

כל חניך ישתף מה שלומו ואיך היה היום שלו.

1. מהו משבר האקלים? (15 דקות)

נראה לחניכים את הסרטון הבא: [כל מה שרציתם לדעת ולא העזתם לשאול על משבר האקלים | מחאת הנוער למען האקלים](https://youtu.be/YbXiDf1vaMk?si=FB6jchC9rPnneHJN)

* מי רוצה להסביר במילים שלו מה הוא הבין מהסרטון?
* אילו מחשבות עלו לכם בזמן הצפייה בסרטון?

תקציר לסרטון: אפקט החממה הוא שם לתופעה המתקיימת באופן טבעי באטמוספירה של כדור הארץ. קרני השמש החודרות מבעד לאטמוספירה מחממות את כדור הארץ. חלק מהחום נספג ביבשות ובאוקיינוסים וחלקו חוזר חזרה למעלה לאטמוספירה. באטמוספירה מצויים גזים שונים אשר יוצרים שכבה שכולאת חלק מהחום המוחזר ומאפשרת רק לחלק מהחום המוחזר לצאת אל החלל. גזים אלה נקראים גזי חממה. בזכות תופעה זו נשמר חום כדור הארץ בטווח טמפרטורות קבוע. בלעדי תופעת "אפקט החממה" כדור הארץ היה קופא בשעות הלילה ומגיע לטמפרטורות מאוד גבוהות בשעות היום. אפקט החממה הוא תהליך טבעי וחיוני לקיום חיים על פני כדור הארץ, אך במידה והוא קורה במידה מוגזמת כמו עכשיו הדבר גורם להתחממות הגלובלית.

1. מה אנחנו יכולים לעשות? (10 דקות)

משבר האקלים יכול להישמע כמו בעיה ענקית ומפחידה, שאין לנו איך לעזור או לשנות משהו. אבל זה לא נכון. השינוי יכול להגיע מהדברים הקטנים. עכשיו נפזר על הרצפה רעיונות לפתרונות שכל אחד מאיתנו יכול ליישם בחיים האישיים שלו. כל אחד יבחן את הרעיונות ויבחר פתרון אחד שהוא מוכן לקחת על עצמו כמשימה ליישם בחיים שלו. נעשה סבב שכל אחד ישתף מה בחר ואיך הוא מתכוון ליישם את זה.

* שימוש בקופסאות אוכל רב פעמיות
* שימוש בדפי טיוטה משומשים
* נסיעה משותפת באוטו
* שימוש בשקיות רב פעמיות בקניות
* מיחזור
* חיסכון במים ובחשמל
* רכישת מוצרים יד שנייה
* הפחתת השימוש בחד פעמי

1. משחק הפוגה (10 דקות)
2. הכנת פעילות\ שיח\ שינוי בבית נוער על משבר האקלים (15 דקות)

נכיו ביחד עם החניכים פעילות בית נוערית על משבר האקלים\ נוביל שינוי בבית נוער (לדוגמה מיחזור).